gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4761, del 26-05-2004 (2004/5025)

Informació pública de l'extracte de les bases de les proves selectives per a la provisió en propietat d'una plaça d'encarregat general obres i serveis i una altra d'arquitecte tècnic.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5025


Data del document
:   05-05-2004

Organisme emissor
:   Ajuntament de Borriana

Tipus de document
:   Convocatòria

Descriptors 

:   * Borriana
    * administració local
    * personal de serveis
    * professió de l'urbanisme
    * concurs administratiu

Informació pública de l'extracte de les bases de les proves selectives per a la provisió en propietat d'una plaça d'encarregat general obres i serveis i una altra d'arquitecte tècnic. [2004/M5025]
  
Per resolucions de l'Alcaldia Presidència, de 19 d'abril de 2004, es van aprovar les bases que han de regir les proves selectives per a la provisió en propietat de les següents places vacants en la plantilla de funcionaris, publicades íntegrament en el Butlletí Oficial de la Província de Castelló el dia 1 de maig de 2004, número 53:
  
Una plaça d'encarregat general obres i serveis, enquadrada en l'escala d'administració especial, subescala serveis especials, classe personal d'oficis, categoria encarregat, grup C i nivell de complement de destinació 20. El procediment de selecció serà el concurs oposició de promoció interna.
  
Una plaça d'arquitecte tècnic, enquadrada en l'escala d'administració especial, subescala tècnica, classe mitjana, grup B, nivell de complement de destinació 24. El procediment de selecció serà el concurs oposició lliure.
  
Les instàncies es dirigiran a l'alcalde president i es presentaran en el Registre General d'aquest Ajuntament o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, comptadors des de l'endemà del dia en què aparega publicat l'extracte de la convocatòria en el Boletín Oficial del Estado.
  
Les bases es troben publicades en http://www.burriana.infoville.es (el meu ajuntament/tauler d'anuncis municipal).
  
Cosa que es fa pública per a general coneixement.
Diari Oficial de la Generalitat Valenciana


Sumari del DOGV 4793, del 08-07-2004 (2004/7036)

RESOLUCIÓ de 22 de juny de 2004, de la Direcció General de Farmàcia i Productes Sanitaris, de citació de les persones interessades per la interposició dels recursos contenciosos administratius 03/1814/2003 i 03/116/2004.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/7036


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de juny de 2004, de la Direcció General de Farmàcia i Productes Sanitaris, de citació de les persones interessades per la interposició dels recursos contenciosos administratius 03/1814/2003 i 03/116/2004. [2004/X7036]
  
Vistos els escrits de vint-i-u de maig de 2004 i de tres de maig de 2004, del secretari de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, en els recursos números 03/1814/2003 i 03/116/2004, respectivament, corresponent al recurs contenciós administratiu interposat per M. Angeles González Valdivieso, contra la Resolució del conseller de Sanitat de data 25 de novembre de 2003, mitjançant la qual denega l'autorització administrativa per a l'establiment d'una nova oficina de farmàcia al municipi de la Nucia (Alacant) segons el mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, formulada a instància de M. Angeles González Valdivieso.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte dels recursos a la Secció Tercera, de la Sala Contenciosa Administrativa del Tribunal Superior de Justícia de la Comunitat Valenciana, recursos números 03/1814/2003 i 03/116/2004, complet i foliat, mitjançant una còpia autenticada, acompanyat d'un índex dels documents que conté.
  
Que es publique esta resolució en el Diari Oficial de la Generalitat Valenciana, a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació perquè compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 4853, del 30-09-2004 (2004/9863)

Correcció d'errades del concurs número 38/2004. Subministrament i transport d'argila de pedrera, de granulometria fina, per a la impermeabilització del vas de l'abocador de rebuigs al Paratge dels Pujols de Villena (Alacant).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/9863


Data del document
:   24-09-2004

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Correcció d'errades

Descriptors 

:   * contracte de subministraments

Correcció d'errades del concurs número 38/2004. Subministrament i transport d'argila de pedrera, de granulometria fina, per a la impermeabilització del vas de l'abocador de rebuigs al Paratge dels Pujols de Villena (Alacant). [2004/X9863]
  
En el Diari Oficial de la Generalitat Valenciana número 4.849, de 24 de setembre de 2004, es publica el concurs número 38/2004, de subministrament i transport d'argila de pedrera, de granulometria fina, per a la impermeabilització del vas de l'abocador de rebuigs al Paratge dels Pujols de Villena (Alacant), en què s'ha observat una errada en l'apartat 8.a) Data límit de presentació d'ofertes.
  
On diu: «15 dies naturals a comptar de l'endemà de la publicació en el Boletín Oficial del Estado. Si este fóra dissabte o festiu el termini finalitzarà el primer dia hàbil següent»; ha de dir: «15 dies naturals a comptar de l'endemà de la publicació en el Diari Oficial de la Generalitat Valenciana. Si este fóra dissabte o festiu el termini finalitzarà el primer dia hàbil següent».
Diari Oficial de la Generalitat Valenciana


Sumari del DOGV 4762, del 27-05-2004 (2004/5270)

Informació pública del programa d'actuació integrada per a la urbanització del carrer del Dr. Coll, en el tram entre el carrer del Dr. Fleming i el passeig Marítim.
--------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5270


Organisme emissor
:   Ajuntament de Benicarló

Tipus de document
:   Anunci

Informació pública del programa d'actuació integrada per a la urbanització del carrer del Dr. Coll, en el tram entre el carrer del Dr. Fleming i el passeig Marítim. [2004/F5270]
  
Els Serveis Tècnics municipals han redactat el programa d'actuació integrada per a la urbanització del carrer del Dr. Coll, en el seu tram ubicat entre el carrer del Dr. Fleming i el passeig Marítim, l'alternativa tècnica del qual està formada pel pla de reforma interior delimitatiu de la unitat d'execució i projecte d'urbanització.
  
I d'acord amb els articles 46, 52 i 53 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, mitjançant aquest anunci es sotmet a informació pública el programa d'actuació integrada per a la urbanització del carrer del Dr. Coll, en el seu tram ubicat entre el carrer del Dr. Fleming i el passeig Marítim, l'alternativa tècnica del qual està composta pel pla de reforma interior delimitatiu de la unitat d'execució i pel projecte d'urbanització. Durant el termini de 20 dies, a comptar de l'endemà de la publicació d'aquest anunci en el Diari Oficial de la Generalitat Valenciana, podran formular-se tant al·legacions com alternatives tècniques a l'exposada al públic. Las proposicions juridicoeconòmiques es presentaran durant els cinc dies següents al venciment del termini anterior. L'acta d'obertura de pliques tindrà lloc en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
Examen de l'expedient número 272/2004 en l'Àrea d'Urbanisme, de dilluns a divendres, de 09.00 a 14.00 hores.
Diari Oficial de la Generalitat Valenciana


Sumari del DOGV 4739, del 26-04-2004 (2004/3582)

Informació pública de l'aprovació del projecte d'urbanització del vial públic al carrer del Pintor Zariñena.
------------------------------------------------------------------------------------------------------------

### Dades del document

Número de DOGV
:   4739

Data del DOGV
:   26-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3582


Organisme emissor
:   Ajuntament de Torrent

Tipus de document
:   Anunci

Informació pública de l'aprovació del projecte d'urbanització del vial públic al carrer del Pintor Zariñena. [2004/Q3582]
  
Pel Decret de l'Alcaldia número 678, de data 22 de març de 2004, s'ha disposat el següent:
  
Aprovar el projecte d'urbanització del carrer del Pintor Zariñena, redactat per l'arquitecte José M.ª Aznar Gómez, visat pel Col·legi Oficial d'Arquitectes de la Comunitat Valenciana en data 1 d'abril de 2003. El promotor de l'obra i l'arquitecte hauran de complir, durant l'execució de l'obra, el compromís d'ajustar-se als materials i qualitats que s'expressen en l'informe emés per l'arquitecte municipal en data 14 de juliol de 2003 (la supervisió s'efectuarà pel Servici d'Obres Públiques), i haurà d'ajustar-se al contingut de l'informe emés per l'empresa mixta Aigües de l'Horta, de data 9 de maig de 2003, segons el qual:
  
«Aigua potable: les connexions a xarxes existents les haurà d'executar Aigües de l'Horta, així com la inspecció i supervisió de les instal·lacions i proves de pressió.
  
Clavegueram: d'acord amb els plànols presentats, es detalla un col·lector de clavegueram que s'executarà. Este col·lector ja està executat, únicament caldrà ubicar els registres dels pous a nivell de calçada i fer una neteja del col·lector ja que es troba ple d'escombraries».
  
Contra el present decret que posa fi a la via administrativa, podeu interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la notificació, sense perjuí que pugueu exercitar-ne qualsevol altre que estimeu pertinent.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, s'hi podrà interposar potestativament un recurs de reposició davant del mateix òrgan autor de l'acte en el termini d'un mes, comptador des del sendemà de la publicació d'este anunci.
Diari Oficial de la Generalitat Valenciana


Sumari del DOGV 4894, del 30-11-2004 (2004/11007)

RESOLUCIÓ de 15 de novembre de 2004, de la Universitat de València, per la qual es publica la relació de llocs de treball del personal d'Administració i Serveis d'aquesta Universitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/11126


Data del document
:   15-11-2004

Organisme emissor
:   Universitat de València

Tipus de document
:   Resolució

Descriptors 

:   * qualificació del personal
    * personal
    * universitat

RESOLUCIÓ de 15 de novembre de 2004, de la Universitat de València, per la qual es publica la relació de llocs de treball del personal d'Administració i Serveis d'aquesta Universitat. [2004/X11718]
  
El Consell de Govern de la Universitat de València en la seva sessió ordinària del 28 de setembre del 2004, va prendre l'acord d'informar favorablement la Relació de Llocs de treball del personal d'administració i serveis (Acord del Consell de Govern ACGUV 166/2004).
  
Segons el que preveu l'article 3.f) de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, el Consell Social d'aquesta Universitat, en la reunió del 28 de setembre del 2004, va aprovar, a proposta del Consell de Govern, la modificació d'aquesta relació de llocs (Acord del Consell Social ACSUV 2004/308).
  
Per tot açò aquest Rectorat, fent ús de les competències que li atribueix la Llei Orgànica 6/2001, de 21 de desembre d'Universitats, i en compliment del que disposa l'article 16.10 del Text Refós de la Llei de Funció Pública Valenciana, resol:
  
Publicar la relació de llocs de treball del personal d'Administració i Serveis de la Universitat de València, que es relaciona en l'annex, aprovada pel Consell Social, a proposta del Consell de Govern d'aquesta Universitat.
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la publicació en el DOGV, davant el mateix òrgan que dicta la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos, comptats a partir de l'endemà de la publicació en el DOGV.
Diari Oficial de la Generalitat Valenciana


Sumari del DOGV 4883, del 15-11-2004 (2004/11800)

Expedient número SU/43/2004. Subministrament, entrega i instal·lació d'un sistema de processament d'imatges: revelatge, quantificació i identificació de mostres vegetals per al Departament de Ciències Experimentals de la Universitat Jaume I de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/11477


Data del document
:   19-10-2004

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * aparell científic
    * licitació
    * adjudicació de contracte administratiu
    * contracte de subministraments

Expedient número SU/43/2004. Subministrament, entrega i instal·lació d'un sistema de processament d'imatges: revelatge, quantificació i identificació de mostres vegetals per al Departament de Ciències Experimentals de la Universitat Jaume I de Castelló. [2004/X11118]
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Contractació i Assumptes Generals.
  
c) Número d'expedient: SU/43/04
  
2. Objecte del contracte
  
a) Tipus de contracte: subministrament
  
b) Descripció de l'objecte: sistema de processament d'imatges: revelatge, quantificació i identificació de mostres vegetals
  
c) Divisió per lots i nombre: lot únic
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 4 d'agost de 2004
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: vuitanta-cinc mil euros (85.000 euros).
  
5. Adjudicació
  
a) Data: 5 d'octubre de 2004.
  
b) Contractista: Caslab, SA.
  
c) Nacionalitat: espanyola
  
d) Import d'adjudicació: vuitanta-cinc mil euros (85.000 euros).
Diari Oficial de la Generalitat Valenciana


Sumari del DOGV 4696, del 20-02-2004 (2004/1359)

Notificació de l'acord d'iniciació dels expedients sancionadors 040403/401-1, a Desguaces y Transportes El Guardia, SL, i altres.
---------------------------------------------------------------------------------------------------------------------------------

### Dades del document

Número de DOGV
:   4696

Data del DOGV
:   20-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1359


Organisme emissor
:   Conselleria d'Infraestructures i Transport

Tipus de document
:   Anunci

Notificació de l'acord d'iniciació dels expedients sancionadors 040403/401-1, a Desguaces y Transportes El Guardia, SL, i altres. [2004/1359]
  
De conformitat amb el disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12 de 14 de gener de 1999), es fa pública notificació de l'acord d'inici dels expedients sancionadors que s'indiquen (DI 5-2004), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports, davant el qual tenen el dret d'al·legar per escrit el que en defensa seua estimen convenient, amb l'aportació de les proves que consideren oportunes, dins del termini de quinze dies hàbils, comptadors des de l'endemà de la publicació del present en el Diari Oficial de la Generalitat Valenciana.
  
Transcorregut el termini esmentat sense que s'haja fet ús del dret per a formular al·legacions i/o aportar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4728, del 07-04-2004 (2004/2863)

Actuacions de acolliment número 1.518/2002. Cèdula de notificació.
------------------------------------------------------------------

### Dades del document

Número de DOGV
:   4728

Data del DOGV
:   07-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2863


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de acolliment número 1.518/2002. Cèdula de notificació. [2004/Q2863]
  
Antonio Rodríguez Moldes Peiró, secretari del Jutjat de Primera Instància número 9 de València, mitjançant este edicte, faig saber:
  
Que en les actuacions d'acolliment que se seguixen amb el número 1.518/2002, en les quals en data 10 de desembre de 2003 s'ha dictat la interlocutòria en què en la part dispositiva diu així:
  
«S'acorda l'acolliment familiar modalitat preadoptiu, amb una durada màxima d'un any, de la menor R.F.R. per les persones seleccionades, les quals hauran de complir les obligacions inherents a la funció que se'ls atorga, sota la superior vigilància del ministeri fiscal. Contra esta resolució s'hi pot preparar un recurs d'apel·lació en un sol efecte en el termini de cinc dies des de la notificació».
  
I perquè valga de notificació en forma a Mónica Robles Jover, expedisc i firme el present edicte.
Diari Oficial de la Generalitat Valenciana


Sumari del DOGV 4810, del 02-08-2004 (2004/8037)

Informació pública del projecte d'urbanització del PAI de la UE delimitada pels carrers de València, Marie Curie i Ernesto Che Guevara.
---------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8037


Organisme emissor
:   Ajuntament de Mislata

Tipus de document
:   Anunci

Informació pública del projecte d'urbanització del PAI de la UE delimitada pels carrers de València, Marie Curie i Ernesto Che Guevara. [2004/M8037]
  
Per l'Alcaldia Presidència, el dia 21 de juliol de 2004 (Decret núm. 2.040/2004) es va adoptar, entre d'altres, la resolució següent:
  
Primer. Sotmetre a informació pública el projecte d'urbanització presentat per l'entitat mercantil Iniciativas Immobiliarias Ferrobús, SA, respecte del PAI de la UE delimitada pels carrers de València, Marie Curie i Ernesto Che Guevara, del qual la mercantil proponent té atribuïda la condició d'urbanitzador.
  
Segon. Esta resolució es publicarà en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Tercer. Abans de la publicació de l'edicte es remetrà avís del seu contingut al domicili dels que consten en el cadastre com a titulars de drets afectats.
  
Quart. Les persones interessades, durant el termini de 20 dies, comptadors des de la publicació de l'últim edicte, podran formular al·legacions al projecte d'urbanització presentat, la documentació completa del qual es troba en les dependències municipals.